Diari Oficial de la Generalitat Valenciana


Sumari del DOGV 7578, del 24-07-2015 (2015/6752)

RESOLUCIÓ de 22 de juliol de 2015, del director general de Relacions amb les Corts, per la qual es disposa la publicació de l'annex al conveni de col·laboració entre l'Institut de la Joventut del Ministeri de Sanitat, Serveis Socials i Igualtat i Microbank, subscrit el 12 de gener de 2015, per a realitzar actuacions de promoció i suport a la joventut emprenedora i empresària emmarcades en el desenvolupament del programa de microcrèdits de l'Injuve.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7578

Data del DOGV
:   24-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6752


Data del document
:   22-07-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de juliol de 2015, del director general de Relacions amb les Corts, per la qual es disposa la publicació de l'annex al conveni de col·laboració entre l'Institut de la Joventut del Ministeri de Sanitat, Serveis Socials i Igualtat i Microbank, subscrit el 12 de gener de 2015, per a realitzar actuacions de promoció i suport a la joventut emprenedora i empresària emmarcades en el desenvolupament del programa de microcrèdits de l'Injuve. [2015/6752]  
L'Institut de la Joventut, del Ministeri de Sanitat, Serveis Socials i Igualtat, i l'Institut Valencià de la Joventut.Generalitat Jove han subscrit, prèvia tramitació reglamentària, el 27 de maig de 2015, l'annex al conveni de col·laboració de 12 de gener de 2015 entre l'Institut de la Joventut i Microbank per a realitzar actuacions de promoció i suport a la joventut emprenedora i empresària emmarcades en el desenvolupament del programa de microcrèdits de l'Injuve.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat annex, que ha quedat inscrit en el Registre de Convenis de la Generalitat amb el número 460/2015 i que figura com a annex d'esta resolució.  
  
València, 22 de juliol de 2015.- El director general de Relacions amb les Corts: Antonio Torres Salvador.  
  
  
Annex al conveni de col·laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 12 de gener de 2015, per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits de l'Injuve  
  
Madrid, 27 de maig de 2015  
  
Reunits  
D'una part, Rubén Urosa Sánchez, director general de l'Institut de la Joventut del Ministeri de Sanitat, Servicis Socials i Igualtat, nomenat pel Reial Decret 81/2012, de 5 de gener (BOE 5, 06.01.2012), en nom i representació de l'Administració General de l'Estat ?Institut de la Joventut?, en l'exercici de les facultats que té atribuïdes per l'article 7 del Reial Decret 486/2005, de 4 de maig, pel qual s'aprova l'Estatut de l'Organisme Autònom Institut de la Joventut.  
  
I d'una altra part, Asunción Sánchez Zaplana, consellera de Benestar Social, en qualitat de presidenta de l'Institut Valencià de la Joventut. Generalitat Jove, nomenada pel Decret 20/2012, de 7 de desembre, del president de la Generalitat Valenciana (DOCV 6919, 10.12.2012), en virtut de les facultats conferides per l'article 8 de la Llei 18/2010, de 30 de desembre, de la Generalitat, de la Joventut de la Comunitat Valenciana, que ha sigut autoritzada per a la firma d'este annex al conveni per acord del Consell adoptat en la reunió de.15 de maig de 2015.  
Ambdós parts es reconeixen capacitat mútua per a obligar-se i convindre, per la qual cosa  
  
Exposen  
1. Que l'Injuve i Microbank han subscrit el 12 de gener de 2015 un conveni de col·laboració per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits.  
2. Que l'Institut Valencià de la Joventut. Generalitat Jove manifesta la seua voluntat d'adherir-se al conveni de col·laboració subscrit el 12 de gener de 2015 entre l'Injuve i Microbank, per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits.  
3. Que l'Institut Valencià de la Joventut. Generalitat Jove executarà el programa de microcrèdits de l'Injuve en les oficines d'emancipació d'Alacant, Castelló i València.  
4. Que, en compliment del que establix el conveni de col·laboració de microcrèdits esmentat, l'Injuve ha cursat la notificació prèvia a la resta de les parts que hi intervenen, i ha comunicat l'adhesió de l'Institut Valencià de la Joventut. Generalitat Jove a través de les oficines d'emancipació d'Alacant, Castelló i València dependents de l'Institut Valencià de la Joventut. Generalitat Jove, que es realitza per mitjà del present annex, que s'hi incorpora.  
En virtut del que s'ha exposat i a l'empara de l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de l'article 4.1c del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, les parts acorden que l'Institut València de la Joventut. Generalitat Jove s'adherisca al conveni de 12 de gener de 2015, d'acord amb les següents  
  
  
Clàusules  
  
Primera  
L'Institut Valencià de la Joventut. Generalitat Jove, a través de les oficines d'emancipació d'Alacant, Castelló i València, s'adherix, amb efectes des de la firma del present document i en els termes que es reflectixen en el present acord, al conveni de col·laboració subscrit per l'Injuve i Microbank el passat 12 de gener de 2015 per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits.  
  
Segona  
L'Institut Valencià de la Joventut. Generalitat Jove, a través de les oficines d'emancipació d'Alacant, Castelló i València, s'adherix al present conveni i es compromet a:  
Atendre, informar, orientar i assessorar els i les jóvens que sol·liciten ajuda financera per als seus projectes empresarials en aquelles localitats en què s'estiguen desenrotllant projectes d'autoocupació, a facilitar-los un model estandarditzat de presentació i elaboració d'un pla d'empresa que arreplegue tota la informació del seu projecte i a seleccionar aquells que complisquen els requisits establits per al programa de microcrèdits i que, al seu parer, siguen susceptibles de rebre el finançament previst.  
Verificar si el sol·licitant disposa de prou formació per a dur a terme el projecte empresarial que posseïx. En cas negatiu, el derivaran als corresponents servicis de formació en gestió empresarial, com a pas previ a la constitució de l'empresa i sol·licitud del microcrèdit.  
  
Realitzar una prequalificació o valoració tècnica del projecte empresarial, sobre la base del model preestablit, i emetre, si és el cas, l'informe de viabilitat del pla d'empresa.  
Assessorar els jóvens que sol·liciten ajuda financera sobre com tramitar i presentar davant de Microbank els plans d'empresa i l'informe de viabilitat per a sol·licitar el microcrèdit corresponent.  
Enviar a l'Injuve una relació trimestral amb el nombre d'emprenedors els plans d'empresa validats dels quals han sigut enviats a Microbank.  
Facilitar a l'Injuve la informació que els siga sol·licitada en relació amb els projectes d'emprenedoria que els siguen presentats pels i per les jóvens i qualsevol altra que siga d'interés per als jóvens emprenedors.  
Difondre el programa de microcrèdits a través dels mitjans que consideren oportuns, i en la mesura que siga possible dedicar en les seues pàgines web un apartat explicatiu sobre el programa esmentat.  
  
Tercera  
L'Institut Valencià de la Joventut. Generalitat Jove, a través de les oficines d'emancipació d'Alacant, Castelló i València, s'adherix al conveni subscrit entre l'Injuve i Microbank des de la firma del present annex i mentres este estiga vigent, tenint en compte que la seua extinció podria concórrer, si és el cas, en els termes que preveu la clàusula 10 del conveni de col·laboració. A este efecte, s'establix un termini de preavís d'un mes, per a la seua extinció per denúncia unilateral.  
  
Quarta  
L'aplicació i l'execució d'este conveni, incloent-hi a este efecte tots els actes jurídics que puguen dictar-se en la seua execució i desenrotllament, no podran suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
En prova de conformitat, firmen el present acord per triplicat en el lloc i la data abans indicats.  
  
Per l'Institut de la Joventut. Rubén Urosa Sánchez.  
Per l'Institut Valencià de la Joventut. Generalitat Jove. Asunción Sánchez Zaplana.